Pelaajauran jälkeen Powell ryhtyi valmentajaksi. Powell valittiin heti uran päätyttyä 1998 Englannin ensimmäiseksi täysipäiväiseksi naisten maajoukkueen valmentajaksi. Aikuisten maajoukkueen lisäksi hänen vastuullaan on myös alle 19-vuotiaiden, alle 17-vuotiaiden ja alle 15-vuotiaiden maajoukkueet. Powell on johtanut maajoukkuetta EM-kisoissa 2001, 2005, 2009 ja 2013 sekä MM-kisoissa 2007 ja 2011. Lontoon olympialaisissa 2012 hän valmensi Ison-Britannian joukkuetta. Hän suoritti vuonna 2003 ensimmäisenä naisena maailmassa korkeimman valmentajatutkinnon, UEFA Pro Licencen.